Doliu din nou la Spitalul Județean de Urgență (SJU) Satu Mare. Un alt medic a decedat. Anunțul a fost fcut chiar de cei de la spital.
"Cu profundă tristețe anunțăm trecerea în neființă a distinsei doamne Dr. Felker Márta, medic pediatru medicină de urgență. A lucrat neobosită de la înființarea UPU până în 2020, fiind un adevărat pilon al comunității UPU, un profesionist angajat cu trup și suflet în slujba vieții și a dragostei pentru copii.
Cu recunoștință și respect, ne înclinăm în fața amintirii sale și transmitem sincere condoleanțe familiei", este mesajul transmis de angajații Spitaului Județean.
Gazeta de Nord Vest și Nord Vest TV transmite sincere condoleanțe familiei îndoliate!